**বাংলাদেশী নাগরিকের ক্ষেত্রে বিশ্বের যে কোন দেশে যাওয়ার জন্য অবশ্যই এই রেজিষ্ট্রশন করতে হবে।**

রেজিষ্ট্রেশন করতে নাগরিককে সঙ্গে নিয়ে আসতে হবে:

১) মেশিনরিডেবল পাসপোর্ট (এমআরপি), যদি না থাকে তবে

২) জাতীয়তা পরিচয়পত্র, তা না থাকলে

৩) জন্মনিবন্ধন সনদপত্র

৪) শিক্ষাগত যোগ্যতা ও অভিজ্ঞতার সনদপত্র (যদি থাকে)এক সেট ফটোকপিসহ

৫) জন্মনিবন্ধন সনদপত্রে যে নাম-ঠিকানা ব্যবহৃত হয়েছে, পরবর্তিতে হুবহু সেই নাম-ঠিকানা ব্যবহার করে এমআরপি পাসপোর্ট তৈরী করতে হবে

৬) নমিনির নাম-ঠিকানা ও মোবাইল নম্বর

৭) ঘনিষ্ঠ ও বিশ্বস্হ এমন তিন জন ব্যক্তির নাম-ঠিকানা ও মোবাইল নাম্বার

৮) দেশে / বিদেশে কাজের অভিজ্ঞতার সনদপত্র (যদি থাকে)

**প্রার্থীদের যোগ্যতা নিম্নরুপ:**

* আগ্রহী প্রার্থীদের বাংলাদেশের নাগরিক হতে হবে।
* প্রার্থীদের বয়সসীমা ১৮-৪৫ বছর।
* শুধুমাত্র নারী গৃহকর্মী পেশায় বয়স ২৫-৪৫ বছর হতে হবে। অন্যান্য পেশার ক্ষেত্রে মহিলা প্রার্থীদের বয়সসীমা ১৮-৪৫ বছর)
* যেকোন দেশের জন্য এই রেজিস্ট্রেশন প্রযোজ্য হবে। তবে প্রার্থী তার পছন্দের পেশায় সর্বাধিক ৭টি দেশে অভিবাসনের জন্য আবেদন করতে পারবেন।
* প্রার্থী সর্বমোট ২০০-এর অধিক ট্রেড/পেশা থেকে এক বা একাধিক ট্রেড পছন্দ করতে পারবেন।
* এছাড়া যাদের বিশেষ কোন ট্রেড বা পেশায় দক্ষতা নেই, তারা সাধারন কর্মী হিসেবে রেজিস্ট্রশন করতে পারবেন।